A4-0046/98

Ψήφισμα επί της ετήσιας έκθεσης της Επιτροπής προς το Συμβούλιο και το Ευρωπαΐκό Κοινοβούλιο σχετικά με τα αποτελέσματα των πολυτών προγραμμάτων προσανατολισμού των αλιευτικών στόλων στα τέλη του 1996 (COM(97)0352 - C4-0393/97)

Το Ευρωπαΐκό Κοινοβούλιο,

- έχοντας υπόψη την ετήσια έκθεση της Επιτροπής προς το Συμβούλιο και το Ευρωπαΐκό Κοινοβούλιο (COM(97)0352 - C4-0393/97),

- έχοντας υπόψη την έκθεση της Επιτροπής Αλιείας (A4-0046/98),

A. επισημαίνοντας ότι μια κατάλληλη πολιτική διατήρησης των πόρων αποτελεί απαραίτητη προϋπόθεση για τη διασφάλιση του μέλλοντος ενός αποδοτικού και ανταγωνιστικού κοινοτικού αλιευτικού τομέα,

B. λαμβάνοντας υπόψη ότι ο πρωταρχικός στόχος των πολυετών προγραμμάτων προσανατολισμού είναι η αποκατάσταση της ισορροπίας μεταξύ των διαθέσιμων πόρων και της αλιευτικής προσπάθειας του υφιστάμενου κοινοτικού στόλου,

Γ. υπογραμμίζοντας ότι η επίτευξη των στόχων των ΠΠΠ, που προβλέπουν μία λογική μείωση της αλιευτικής ικανότητας των στόλων των κρατών μελών που θα εφαρμοστεί στα διάφορα τμήματα του, αποτελεί απαραίτητη προϋπόθεση για τη διασφάλιση της βιώσιμης ανάπτυξης του κλάδου, διευκρινίζοντας παράλληλα ότι η μείωση αυτή αντισταθμίζεται εν μέρει από την αύξηση της παραγωγικότητας των αλιευτικών μονάδων,

Δ. φρονώντας ότι αυτή η μείωση της αλιευτικής ικανότητας του στόλου προϋποθέτει μια κοινωνικοοικονομική θυσία και, προκειμένου αυτό να γίνει κατανοητό και αποδεκτό από τον αλιευτικό τομέα, πρέπει να πραγματοποιηθεί κατά ισόρροπο τρόπο σε όλα τα κράτη μέλη,

E. επισημαίνοντας ότι αν αυτή η μείωση της αλιευτικής ικανότητας δεν πραγματοποιηθεί κατά ισόρροπο τρόπο, υπάρχει κίνδυνος οι χώρες που θα υλοποιήσουν τους προβλεπόμενους στόχους να κρίνουν σκόπιμο να ακολουθήσουν μία πολιτική κοινωνικού κόστους η αποτελεσματικότητα της οποίας θα υπονομευθεί από τη μη εκπλήρωση των στόχων εκ μέρους άλλων κρατών μελών,

ΣΤ. εκτιμώντας ότι η μη εκπλήρωση των προβλεπομένων στόχων των ΠΠΠ σε συγκεκριμένους κλάδους του στόλου ορισμένων κρατών μελών, μπορεί να επιφέρει στρέβλωση του ανταγωνισμού, που θα πλήξει σοβαρά τους επαγγελματίες αλιείς των εν λόγω αλιευτικών τομέων που δραστηριοποιούνται στα κράτη μέλη τα οποία θα έχουν ολοκληρώσει τη μείωση της αλιευτικής τους προσπάθειας που προβλέπεται στα ΠΠΠ,

Ζ. αναγνωρίζοντας ότι, μολονότι κατά την περίοδο λειτουργίας του ΠΠΠ ΙΙΙ (1992 - 1996) πραγματοποιήθηκαν σημαντικά βήματα προόδου για την εναρμόνιση της αλιευτικής ικανότητας και της αλιευτικής προσπάθειας που ισχύουν για τα σκάφη των κρατών μελών, δεν έχει ακόμη επιτευχθεί συνολική μεταβολή της χωρητικότητας σε τόννους χωρητικότητας,

H. φρονώντας ότι κατά το τρέχον έτος, στην αρχή της αντίστοιχης περιόδου του ΠΠΠ IV (1997-2001), μπορεί να επιτευχθεί καθολική εναρμόνιση των μονάδων μέτρησης των σκαφών όλων των κρατών μελών,

Θ. ανησυχώντας για την ανυπαρξία ενιαίων μονάδων μέτρησης της χωρητικότητας των σκαφών, οι οποίες ποικίλλουν από κράτος μέλος σε κράτος μέλος, με αποτέλεσμα να υπάρχουν διαφορετικοί κανόνες όσον αφορά τον υπολογισμό της ισχύος του βασικού κινητήρα, των βοηθητικών κινητήρων και των λοιπών τεχνικών μέσων που επηρεάζουν την αλιευτική ικανότητα, καθώς και την αδυναμία σύγκρισης των υφισταμένων στοιχείων μεταξύ των διαφόρων κρατών μελών,

Ι. εκτιμώντας ότι κατά τον υπολογισμό της αλιευτικής προσπάθειας θα πρέπει να λαμβάνεται υπόψη η παραγωγικότητα ως αναπόσπαστος παράγοντας της ικανότητας των στόλων,

ΙΑ. εκφράζοντας τη λύπη του για το γεγονός ότι ορισμένα κράτη μέλη δεν υιοθετούν τα αναγκαία μέτρα για ορισμένα τμήματα των στόλων τους που σημειώνουν υψηλά επίπεδα υπερεκμετάλλευσης των αλιευτικών πόρων και βρίσκονται επανειλημμένως σε κατάσταση μη συμμόρφωσης προς τους προβλεπόμενους στόχους των ΠΠΠ, που ορίζουν μείωση της απαιτούμενης αλιευτικής ικανότητας των στόλων αυτών,

ΙΒ. αναγνωρίζοντας ότι τα αναγκαστικά μέτρα που ισχύουν επί του παρόντος για την επίτευξη των στόχων των ΠΠΠ, όπως η κίνηση διαδικασίας επί παραβάσει ή η μη χορήγηση ενισχύσεων για την ανανέωση και τον εκσυγχρονισμό του στόλου, δεν φαίνεται να έχουν αντίστοιχα αποτελέσματα, κατά την έννοια ότι δεν έδωσαν κίνητρα στους στόλους των κρατών μελών να προχωρήσουν στην επίτευξη των προβλεπομένων στόχων,

ΙΓ. επαναλαμβάνοντας τη θέση του Κοινοβουλίου, η οποία περιλαμβάνεται στο ψήφισμά του της 25ης Οκτωβρίου 1996 ((ΕΕ C 347 της 18.11.1996, σελ. 456.)) σχετικά με τον έλεγχο της κοινής αλιευτικής πολιτικής, ότι δηλαδή είναι απαραίτητο να επιβληθούν πραγματικά αποτρεπτικές κυρώσεις, όπως η μείωση των ποσοστώσεων, για να παρακινηθούν τα κράτη μέλη να συμμορφωθούν πλήρως στις διατάξεις της κοινής αλιευτικής πολιτικής,

ΙΔ. εκτιμώντας ότι η αναστολή ορισμένων ενισχύσεων στην κατασκευή και στον εκσυγχρονισμό, όποιοι κι αν είναι οι λόγοι, αποτελεί πράξη διάκρισης και αντιπαραγωγική ενέργεια όσον αφορά την ποιότητα των πλοίων, και την ασφάλεια των συνθηκών εργασίας οι συνέπειες των οποίων επιβαρύνουν αποκλειστικά τους αλιείς,

ΙΕ. ανησυχώντας για τη συμπεριφορά ορισμένων κρατών μελών που επιδεικνύουν αμέλεια όσον αφορά τη διαβίβαση φερέγγυων στοιχείων σχετικά με την κατάσταση των στόλων τους και έλλειψη ενδιαφέροντος για τη λήψη μέτρων σχετικά με τη μείωση της αλιευτικής ικανότητας που προβλέπεται στους στόχους των ΠΠΠ,

1. καλεί τα κράτη μέλη να προχωρήσουν, κατεπειγόντως, στην καταμέτρηση της αλιευτικής ικανότητας του στόλου τους, σύμφωνα με τα κριτήρια που ορίζει ο Κανονισμός ΕΚ αριθ. 3259/94 του Συμβουλίου και ((EE L 339 της 29.12.1994, σελ. 11.)) η Απόφαση αριθ. 95/84/ΕΚ της Επιτροπής ((EE L 67 της 25.3.1995, σελ. 33.)), μέτρηση που θα έπρεπε να είχε πραγματοποιηθεί το 1995, και αξιέπαινη προσπάθεια θα ήταν να ολοκληρωθεί το τρέχον έτος, με την εκκίνηση του ΠΠΠ IV 7

2. ζητεί από την Επιτροπή να υποβάλει κατεπειγόντως προτάσεις για την εναρμόνιση των διατάξεων σχετικά με την ισχύ των σκαφών, ούτως ώστε να υπάρχει δυνατότητα σύγκρισης της κατάστασης όλων των στόλων με βάση ομογενή κριτήρια 7

3. καλεί το Συμβούλιο να θεσπίσει ένα καθεστώς επιβολής κυρώσεων σε περίπτωση μη συμμόρφωσης με τους στόχους του ΠΠΠ, ούτως ώστε να επιβάλλονται οι δέουσες κυρώσεις όπως, για παράδειγμα, η μείωση των ποσοστώσεων για το μη συμμορφούμενο κράτος 7

4. καλεί τα κράτη μέλη που δεν έχουν επιτύχει τους στόχους του ΠΠΠ ΙΙΙ, αφού διαβουλευτούν με τους εκπροσώπους του κλάδου, να προωθήσουν τα κατάλληλα μέτρα για την επίτευξη των στόχων αυτών, ούτως ώστε η προσπάθεια μείωσης της αλιευτικής ικανότητας να εξισορροπηθεί σε όλους τους αλιευτικούς στόλους της Ευρωπαΐκής Ένωσης 7

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών.